Odense Adresse-Contoirs Efterretninger, 1816-10-17
Fædrelandet. Offentlige Foranstaltninger. (Slutning af Efterretningen om Jurisdictions=Forordningen i Fyen see Avisen No. 135.) Betræffende Land-Jurisdictionen, da omfattede Vinding, Bjerge og Aasum Herreder en Strækning af omtrent 12 Qvadratmile, med over 16,000 Beboere, og, naar hensees til de mange og forskjellige Forretninger, der paaligge en Herredsfoged, samt at endeel af disse ofte kræve hans Nærværelse paa forskjellige Steder i Jurisdictionen, saa er det indlysende, at han i et saa vidtomfattende Distrikt ikke kan bestride sit Embede, i dets enkelte Dele, med den ønskelige Nøiagtighed og Hurtighed. Foruden de Uleiligheder heraf maatte opstaae for Embedsbestyrelsen, maatte ogsaa Nødvendigheden for Beboerne, naar de havde noget med Herredsfogden at afhandle, at maatte søge denne i flere Miles Afstand, i mange Tilfælde, og især hvor hans hastige Nærværelse udfordres, for disse være byrdefuld og af ubehagelige Følger. Disse Herreder havde intet eget Arresthuus, men Arrestanterne maatte, saa ofte Retten holdtes, transporteres flere Mile fra Arresthusene i Odense og Nyborg til Landsbyen Royrup, hvor Herredstinget holdes, hvilke Transporter, med Vagthold, saavelsom frie Befordring og Diætpenge til Procuratorerne, af hvilke ingen boer nær Tinghuset, medførte store Byrder og Omkostninger, der vare uundgaaelige, saalænge den hidtilværende, Herredsinddeeling vedvarede; ligesom ogsaa private Retssagers Udførelse maatte falde Almuen meget bekostelig, da Sagførernes Regninger over Diæter, Salarier og Befordring, naturligviis maatte forøges derved, at de ikke boede: nær ved Tingsteder. Endelig var Jurisdictionen beliggende under 2 Amter, nemlig Vinding Herred under Svendborg, de 2 andre under Odense Amt, hvorved Embedsmanden udsættes for Collisioner, da han ikke sielden af begge Over Øvrigheder kan blive beordret til at udføre Forretning paa forskjellige Steder, til een og samme Tid. Under Forsætning af, at Herredsfogden, Landsdommer Baden, allernaadigst forundtes det ansøgte Bye- og Raadstueskriver Embede i Odense, og Herredsskriveren, Regimentsqvarteermester Wolck, den ansøgte Entledigelse, formente derfor saavel Hs. Høihed Gouvernøren, som Kancelliet, at denne saa udstrakte Herredsjurisdiction burde adskilles, saaledes, ot Vinding Herred aldeles blev afsondret fra Bjerge og Aasum Herreder. Hvad de tvende sidstmeldte Herreder angik, da formeentes Foged-Embedet i samme at kunde give en Embedsmand passende Udkomme, ligesom et saadant Embede vilde være tilstrækkeligt til en Mands Beskjæftigelse, Skriver Embedet derimod at kunde, uden Skade for Embedernes Bestyrelse, forenes med Byefoged= og Politiemester=Embedet i Odense, som derved vilde vinde et uundværligt Tillæg i Jndtægter. Begge disse Embeder formeentes da at kunne deeltage i Udredelsen af de, for Kancellieraad Lindved og Regimentsqvarteermester Wolck allerunderdanigst foreslaaede, Pensioner. Ved Vinding Herred kunde Foged-Embedet, især med Hensyn til det Bidrag til ovenmeldte Pensioner, der gjortes fornødent, eene ikke give en Embedsmand anstændigt Udkomme, ligesom Byefoged-Embedet i Nyborg, ansaaes at kunne trænge til Forbedring i Jndtægter, og ved Wolcks Entledigelse fra Skriver-Embedet i disse tvende Jurisdictioner, gaves Leilighed til at forbedre Dommernes Kaar, ved Kombination med Skriver-Embederne, saa at Herredsfoged- og Skriver-Embedet i Vinding Herred udgjorde et Embede, og Byeskriver-Embedet i Nyborg derimod forenedes med Byefoged-Embedet sammesteds, dog at begge Embedsmænd skulde afgive Bidrag til Pensionerne til Kancellieraad Lindved og Regimentsqvarteermester Wolck.